- Երևի, ավելի վատ էր, հիմա էլ առանձնապես սենց հաճելի տեղ չի, բայց փորձել եմ, սկսել եմ յոգայով պարապել, որովհետև փոքր տարածության մեջ միայն յոգայով կարող ես անընդհատ մարզվել: Ոգիս տեղն էր, վախը չունեմ, չեմ ունեցել, չունեմ և չեմ ունենալու, սա միանշանակ: Եվ գիտեք հիմա համոզված եմ, որ և այս ընթացքում դուք էլ չեք պատկերացնում թե ինչքան զանգեր էին ստանում և իմ ընտանիքը, և դուրս գալուց հետո ինչպիսի վերաբերմունք կա շատ շատերի կողմից և աջակցություն և կարծիք, որ չեն ընդունում այն, ինչ կատարվում է այսօր: Գիտե՞ք, այս իշխանությունը երևի մի քիչ փորձ ունենային և այսպես ասենք հեղափոխական էնտուզիազմը չափի մեջ լիներ, ավելի շատ կմտածեին, որ այս մարդու անցած ճանապարհը, փորձն այնպիսին է, որ եկեք մի հատ հասկանանք, միգուցե օգտակար կարող է լինել, մի հատ մի հարց քննարկենք, բա Ղարաբաղի հարցով, բա մյուսը, բա բանակը: Չէ, իրենք համարում են, որ իրենք արդեն ամեն ինչ գիտեն, միայն նրա համար, որ նստել են այդ պաշտոնին: Ես առաջին անգամ, որ նստել եմ պաշտոնի, համարել եմ, որ ես ոչ մի բան չգիտեմ և ես պետք է 0-ից լիքը բան սովորեմ: Չէ, ես այսօր նույնիսկ հույս չունեմ, որ իրենք ուզում են բան սովորեն, որովհետև սովորելու համար մարդ պետք է ընդունի, որ ինքը գիտելիքների պակաս ունի: Այն մարդը, ով չի համարում, որ գիտելիքների պակաս ունի և փորձի պակաս ունի, երբեք չի սովորելու նոր բան: Երկիրը տրինաժոր է սարքել: